คำนำ
		การจัดทำแผนพัฒนาท้องถิ่น(พ.ศ.2566-2570) เพิ่มเติม ครั้งที่ 1 ขององค์การบริหารส่วนตำบลตลิ่งชัน ฉบับนี้จัดทำขึ้นโดยมีวัตถุประสงค์เพื่อแก้ไขปัญหาความเดือดร้อนของประชาชน ให้บรรลุเป้าหมายตามภารกิจและอำนาจหน้าที่ขององค์การบริหารส่วนตำบลตลิ่งชันอย่างเหมาะสมและมีประสิทธิภาพ โดยถือปฏิบัติตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติมถึง(ฉบับที่ 3) พ.ศ.2561
“ ข้อ ๒๒ เพื่อประโยชน์ของประชาชน องค์กรปกครองส่วนท้องถิ่นอาจเพิ่มเติมหรือเปลี่ยนแปลงแผนพัฒนาท้องถิ่นได้ โดยให้ดำเนินการตามขั้นตอน ดังนี้
(1) คณะกรรมการสนับสนุนการจัดทำแผนพัฒนาท้องถิ่น จัดทำร่างแผนพัฒนาท้องถิ่นที่เพิ่มเติมหรือเปลี่ยนแปลงพร้อมเหตุผลและความจำเป็นเสนอต่อคณะกรรมการพัฒนาท้องถิ่น
(2) คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นที่เพิ่มเติมหรือเปลี่ยนแปลงเพื่อเสนอผู้บริหารท้องถิ่น
(3) ผู้บริหารท้องถิ่นพิจารณาอนุมัติร่างแผนพัฒนาท้องถิ่น  ที่เพิ่มเติมหรือเปลี่ยนแปลงและประกาศใช้แผนพัฒนาท้องถิ่น ที่เพิ่มเติมหรือเปลี่ยนแปลง
เพื่อให้เป็นไปตามกฎหมายว่าด้วยสภาตำบลและองค์การบริหารส่วนตำบล สำหรับองค์กาบริหาร
ส่วนตำบล ให้ผู้บริหารท้องถิ่นเสนอร่างแผนพัฒนาท้องถิ่น ที่เพิ่มเติมหรือเปลี่ยนแปลงต่อสภาองค์การบริหารส่วนตำบลเพื่อให้ความเห็นชอบก่อน แล้วผู้บริหารท้องถิ่นจึงพิจารณาอนุมัติและประกาศใช้ต่อไป
		บัดนี้ องค์การบริหารส่วนตำบลตลิ่งชัน ได้ดำเนินการตามขั้นตอนแห่งระเบียบที่เกี่ยวข้องและประกาศใช้แผนพัฒนาท้องถิ่น(พ.ศ.2566-2570) เพิ่มเติม ครั้งที่ 1 พ.ศ.2566 เรียบร้อยแล้วหวังเป็นอย่างยิ่งว่าการเพิ่มเติมแผนพัฒนาท้องถิ่นดังกล่าวจะเกิดประโยชน์สูงสุดต่อประชาชนและท้องถิ่นต่อไป

องค์การบริหารส่วนตำบลตลิ่งชัน

